“Ǎ mɔ̂n mod, Nabukodonosor, a tsag ngul bítá ai ǹkunda bítá wóé, nə́ bə́ kə lúman ai Tir, miǹló mísə̄ mí nə́ ǹsódán, bitúl bísə miǹlún, ǹsódan ǹsódan, hədá a ndzí kig yén m̀fí ziŋ á bītá yǎ á ngātsag Tir, tɔ ású díé nyémēn, tɔ ású ǹkunda bítá wóé. 19Asú tē Ǹtondôbə Zambá ā kɔ́bɔ̄ nâ: Ma nyɔ́ māzu və Nabukodonosor, ǹkúkúmá yǎ Babilón, ǹnam Égîptɛn, a yi mǎn fadi ákūmá díé, a mǎn nɔ̌ŋ byə́m bíe, bə́ ngása nyé, máán mə́ ńkunda bitá móé mālá. 20Ású ńdzūg á ngānɔŋ, mavə́ nye ǹnam Égîptɛn á mân, amú nyémēn ai ǹkundá bítá wóé bə́ ngásyé ású dáma, Ǹtondôbə Zambá énye a kɔ́bɔ̄ nálā. 21Amǒs tē, mayi bɔ̌ naa ngul yǎ ndá Īsraɛ̂l é naŋ, mə və́ə́ wa ngul yǎ áyāī anyú dóe á zāŋ dzābán. Eyɔ̌ŋ tē hḿ bâyi yə̌m naa, mǎ mə̄ nə́ Ńtondôbə.